ไฟแนนเชียลไดเจสต์
บอร์ด ตลท.ไฟเขียวปรับเกณฑ์คุม บล.
28 พ.ค. 2556

บอร์ด ตลท.ไฟเขียวปรับเกณฑ์คุม บล.
นายศักรินทร์ ร่วมรังษี ผู้ช่วยผู้จัดการตลาดหลักทรัพย์แห่งประเทศไทย (ตลท.) ในฐานะเลขานุการคณะกรรมการตลาดหลักทรัพย์ฯ เปิดเผยว่า คณะกรรมการตลาดหลักทรัพย์ฯ เห็นชอบการปรับปรุงข้อกำหนดสมาชิกตามแผนกลยุทธ์ของตลาดหลักทรัพย์ฯ ที่ให้ทบทวนกฎเกณฑ์ให้ทันต่อสถานการณ์ มีความยืดหยุ่นและไม่เป็นอุปสรรคต่อธุรกิจของสมาชิก พร้อมทั้งสนับสนุนความสามารถในการแข่งขันกับตลาดหุ้นในภูมิภาค โดยปรับปรุงคุณสมบัติของสมาชิกให้มีลักษณะเป็นหลักการ รวมถึงกำหนดคุณสมบัติการรับและการดำรงสมาชิกภาพให้มีความสอดคล้องต่อเนื่องกัน ซึ่งสมาชิกต้องดำรงคุณสมบัติตามเกณฑ์ที่ปรับปรุงนี้ไว้ตลอดเวลา รวมทั้งยกเลิกกฎเกณฑ์ที่ไม่สอดคล้องหรือไม่จำเป็นต่อการปฏิบัติงานในปัจจุบัน
“สมาชิกต้องดำรงคุณสมบัติตามข้อกำหนดที่ปรับปรุงตลอดเวลาที่เป็นสมาชิก อาทิ การมีใบอนุญาตประกอบธุรกิจหลักทรัพย์ การมีฐานะการเงินและผลการดำเนินงานดีตามสภาพแห่งธุรกิจ มีสมรรถภาพและความพร้อมในการประกอบธุรกิจ มีกรรมการและผู้บริหารที่มีความสามารถและประสบการณ์เพียงพอ ตลอดจนการเป็นสมาชิกสมาคมบริษัทหลักทรัพย์ไทย (ASCO) และการเป็นสมาชิกสำนักหักบัญชี” นายศักรินทร์ กล่าว
นอกจากนี้ ยังมีมติให้สมาชิกปฏิบัติตามหลักเกณฑ์หรือจรรยาบรรณที่กำหนดโดย ASCO เพื่อส่งเสริมมาตรฐานการปฏิบัติงานของอุตสาหกรรมโดยรวม
ITD ก่อสร้างท่าเทียบเรือ 231 ล้าน
บริษัท อิตาเลียนไทย ดีเวล๊อปเมนต์ (ITD) แจ้งว่า เมื่อวันที่ 3 พ.ค. 2556 บริษัทได้ร่วมลงนามในสัญญาก่อสร้างกับบริษัท ไทยแท้งค์เทอร์มินัล เพื่อดำเนินการก่อสร้างโครงการท่าเทียบเรือ 2B บริเวณท่าเรือมาบตาพุด จ.ระยอง ระยะเวลาก่อสร้าง 300 วัน มูลค่างาน 231.71 ล้านบาท
บางกอกแลนด์กำไรโตปันผล 3 สต.
บริษัท บางกอกแลนด์ (BLAND) กำไรสุทธิประจำปี สิ้นสุดวันที่ 31 มี.ค. 2556 จำนวน 2,337.87 ล้านบาท กำไรต่อหุ้น 0.13 บาท เพิ่มขึ้นจากช่วงเดียวกันของปีก่อนกำไรสุทธิ 621.20 ล้านบาท กำไรต่อหุ้น 0.03 บาท
คณะกรรมการมีมติเมื่อวันที่ 27 พ.ค. 2556 กำหนดวันประชุมสามัญผู้ถือหุ้นในวันที่ 31 ก.ค. 2556 และปิดสมุดทะเบียนเพื่อรวบรวมรายชื่อผู้มีสิทธิเข้าร่วมประชุมในวันที่ 12 ก.ค. 2556 เพื่อพิจารณาการจ่ายเงินปันผลหุ้นละ 0.03 บาท
แกรมมี่คว้าลิขสิทธิ์รายการฟ็อกซ์บริษัท บีจีที คอร์ปอเรชั่น (BGT) แจ้งว่า บริษัทฯ ได้ลดสัดส่วนการลงทุนในบริษัท บีจีที เทคโนลยี ซึ่งเป็นบริษัทย่อย
บริษัท จีเอ็มเอ็ม แกรมมี่ (GRAMMY) แจ้งว่า บริษัทได้เข้าทำสัญญาบริหารลิขสิทธิ์การออกอากาศรายการของฟ็อกซ์ อินเตอร์เนชั่นแนล แชนแนล ยักษ์ใหญ่ทางด้านคอนเทนต์ ในระยะเวลา 5 ปี 3 เดือน เริ่มตั้งแต่เดือน ต.ค. 2556-ธ.ค. 2561
บริษัทได้สิทธิออกอากาศรายการทางช่องโทรทัศน์ผ่านดาวเทียมให้แก่สมาชิกที่ใช้กล้องสัญญาณ GMMZ ซึ่งจะออกอากาศรายการทั้งหมด 27 ช่อง ซึ่งรายการของฟ็อกซ์ถือเป็นช่องรายการบันเทิงที่ได้รับการยอมรับและได้รับความนิยมในอันดับต้นๆ ในระดับสากล ประกอบด้วย รายการหลายรูปแบบ เช่น ซีรี่ส์ รายการข่าว รายการกีฬา รายการสารคดี รายการสำหรับเด็ก และรายการเรียลิตี้ระดับโลก เป็นต้นศาลเห็นชอบฟื้นฟูDMATRK
บริษัท พันธุ์สุกรไทยเดนมาร์ค (DMARK) แจ้งว่า ในวันที่ 22 พ.ค.2556 ศาลล้มละกลายกลางได้ไต่สวนแผนฟื้นฟูกิจการฉบับแก้เพิ่มเติมซึ่งได้รับการอนุมัติโดยที่ประชุมเจ้าหนี้ เมื่อวันที่ 17 พ.ค.2556 วันที่ 23 พ.ค.2556 ศาลล้มละลายกลางได้มีคำสั่งเห็นชอบด้วยแผนฟื้นฟูกิจการฉบับแก้ไขแล้ว
บริษัท(ROH) แจ้งว่า ปัจจุบันบริษัทฯ ยังไม่มีผลความคืบหน้าในการดำเนินการกระจายหุ้นของผู้ถือหุ้นรายย่อยตามหลักเกณฑ์ของตลาดหลักทรัพย์ หากมีความคืบหน้าจะแจ้งให้ทราบทันที